……………………. napirend

**ELŐTERJESZTÉS**

**A Képviselő-testület 2022. május 31-i rendes ülésére**

**Tárgy:** Döntés a II. Kerületi Kulturális Közhasznú Nonprofit Kft. 2021. évi beszámolójának elfogadásáról, valamint könyvvizsgáló választásáról

**Készítette:** ………………………….

Perjés Gábor

a Felügyelőbizottság elnöke s.k.

**Látta:**  ………………………….

dr. Szalai Tibor

jegyző

………………………….

dr. Silye Tamás

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A II. kerületi Kulturális Közhasznú Nonprofit Korlátolt Felelősségű Társaság (a továbbiakban: Társaság) ügyvezetője elkészítette a Társaság számvitelről szóló 2000. évi C. törvény szerinti 2021. évi egyszerűsített éves beszámolóját a kiegészítő melléklettel, valamint a Társaság közhasznúsági beszámolóját.

A Társaság ügyvezetője az adózás rendjéről szóló 2017. évi CL. törvény szerint a 2022. május 31-i határidőig a cégnyilvánosságról, a bírósági cégeljárásról és a végelszámolásról szóló 2006. évi V. törvény 18. §-a szerint a beszámolót elektronikus úton, a kormányzati portál útján megküldi a céginformációs szolgálat részére elektronikus űrlap mellékelésével. Az elektronikus űrlapot a céginformációs szolgálat továbbítja az állami adóhatóság részére. A beszámoló céginformációs szolgálat részére történő megküldésével a Társaság a letétbe helyezési és közzétételi kötelezettségének is eleget tesz.

*1./ A Társaság 2021. évi egyszerűsített éves beszámolójának legfontosabb adatai az alábbiak:*

- saját tőke: 49 798 eFt

- jegyzett tőke: 42 400 eFt

- eredménytartalék: 15 545 eFt

- adózás előtti eredmény: -19 157 eFt

- adózott eredmény: -19 157 e Ft

- egyező eszköz és forrás oldali mérleg főösszeg: 381 623 eFt.

A Társaság felügyelő bizottsága 2022. május 24-én tárgyalja az előterjesztést, döntése külön kerül feltöltésre, valamint a társaság könyvvizsgálója a független könyvvizsgálói jelentést a 2021. évi egyszerűsített beszámolóhoz csatolta, mely szintén a felügyelő bizottsági ülés után kerül a testületi anyagokhoz feltöltésre.

*2./ A II. Kerületi Kulturális Közhasznú Nonprofit Kft., mint az Önkormányzat által alapított gazdasági társaság állandó könyvvizsgálójának megbízatása 2022. június 30. napján lejár, ezért szükséges az állandó könyvvizsgáló megbízatásáról dönteni.*

A társaság ügyvezetése javasolja a II. Kerületi Kulturális Közhasznú Nonprofit Kft. állandó könyvvizsgálójának az **AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaságot** (Cg. 01-09-078084; székhely: 1022 Budapest, Bimbó út 3.; Magyar Könyvvizsgálói Kamara nyilvántartási száma: 001030; könyvvizsgálatért személyében felelős könyvvizsgáló: Dr. Serényi Iván György; Magyar Könyvvizsgálói Kamara tagsági száma: 003607) 2022. július 1. napjától 2025. június 30. napjáig terjedő határozott időtartamra, havi 50.000 Ft + ÁFA (azaz ötvenezer forint + áfa) összegű díjazással. Az előző könyvvizsgáló megbízási díja 2020-ig 140.000,- Ft +Áfa/hó, 2021-ben 100.000 Ft + ÁFA/hó volt, az új könyvvizsgáló kijelölésével a társaság a költségeit csökkenti.

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendelet 1. melléklet 6.1. és 6.5. pontja szerint a Gazdasági és Tulajdonosi Bizottság állást foglal a nem közüzemi tevékenységet ellátó gazdasági társaságnál, illetve közhasznú társaságnál a társasági döntést megelőzően az alapító okirat megállapítása és módosítása tárgyában; valamint a felügyelő bizottság tagjai, valamint az igazgatóság és a könyvvizsgáló megválasztása, visszahívása, illetve díjazásának megállapítása tárgyában.

A fentiek alapján kérem a tisztelt Képviselő-testületet a határozati javaslatok elfogadására.

**Határozati javaslatok**

1./A Képviselő-testület úgy dönt, hogy a II. Kerületi Kulturális Közhasznú Nonprofit Korlátolt Felelősségű Társaság (székhely: 1022 Budapest, Marczibányi tér 5. a ép.; cégjegyzékszám: 01-09-988827) – jelen határozat mellékleteit képező – 2021. évi egyszerűsített éves beszámolóját 49 798.e Ft saját tőkével, 42 400 eFt jegyzett tőkével, 15 545 eFt eredménytartalékkal, -19 157 e Ft adózott eredménnyel, és 381 623.eFt egyező eszköz és forrás oldali mérleg főösszeggel, a kiegészítő melléklettel és a független könyvvizsgálói jelentéssel együtt – elfogadja.

A Képviselő-testület felkéri a Polgármestert az ügyvezető igazgató értesítésére.

**Felelős:** Polgármester

**Határidő:** 2022. május 31.

*(A határozat elfogadása egyszerű többségű szavazati arányt igényel.)*

2./ A Képviselő-testület úgy dönt, hogy a II. Kerületi Kulturális Közhasznú Nonprofit Korlátolt Felelősségű Társaság (székhely: 1022 Budapest, Marczibányi tér 5. a ép.; cégjegyzékszám: 01-09-988827) a mérleg szerinti veszteséget az eredménytartalékkal szemben számolja el. A negatív adóalapot a jogszabályi előírásokkal összhangban 5 évre határolja el. Felhatalmazza Vámos Ágnes operatív ügyvezető asszonyt, hogy határidőben intézkedjen az egyszerűsített éves beszámoló céginformációs szolgálat részére történő megküldéséről, a közhasznúsági melléklet honlapon való közzétételéről.

A Képviselő-testület felkéri a Polgármestert az ügyvezető igazgató értesítésére.

**Felelős:** Polgármester

**Határidő:** 2022. május 31.

*(A határozat elfogadása egyszerű többségű szavazati arányt igényel.)*

3./ A Képviselő-testület úgy dönt, hogy II. Kerületi Kulturális Közhasznú Nonprofit Korlátolt Felelősségű Társaság (székhely: 1022 Budapest, Marczibányi tér 5. a ép.; cégjegyzékszám: 01-09-988827) – jelen határozat mellékletét képező – közhasznúsági beszámolóját elfogadja.

A Képviselő-testület felkéri a Polgármestert az ügyvezető igazgató értesítésére.

**Felelős:** Polgármester

**Határidő:** 2022. május 31.

*(A határozat elfogadása egyszerű többségű szavazati arányt igényel.)*

4./ A Képviselő-testület úgy dönt, hogy II. Kerületi Kulturális Közhasznú Nonprofit Korlátolt Felelősségű Társaság (székhely: 1022 Budapest, Marczibányi tér 5. a ép.; cégjegyzékszám: 01-09-988827) – könyvvizsgálójaként az AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaságot (Cg. 01-09-078084; székhely: 1022 Budapest, Bimbó út 3.; Magyar Könyvvizsgálói Kamara nyilvántartási száma: 001030; könyvvizsgálatért személyében felelős könyvvizsgáló: Dr. Serényi Iván György; Magyar Könyvvizsgálói Kamara tagsági száma: 003607) jelöli ki 2022. július 1. napjától 2025. június 30. napjáig terjedő határozott időtartamra, havi 50.000 Ft + ÁFA összegű díjazással.

A Képviselő-testület felkéri a Polgármestert az ügyvezető igazgató értesítésére.

**Felelős:** Polgármester

**Határidő:** 2022. június 30.

*(A határozat elfogadása egyszerű többségű szavazati arányt igényel.)*

**Budapest, 2022. május 23.**

 **dr. Varga Előd Bendegúz**

 **alpolgármester**

**Az előterjesztés melléklete:**

II. Kerületi Kulturális Közhasznú Nonprofit Korlátolt Felelősségű Társaság Fb. május 24-i ülésének jegyzőkönyve (pótfeltöltés)

**A határozati javaslatok mellékletei:**

1. II. Kerületi Kulturális Közhasznú Nonprofit Kft. 2021. évi egyszerűsített éves beszámolója és kiegészítő melléklete

2. II. Kerületi Kulturális Közhasznú Nonprofit Kft. 2021. évi független könyvvizsgálói jelentése (pótfeltöltés)

3. II. Kerületi Kulturális Közhasznú Nonprofit Kft. 2021. évi közhasznúsági beszámolója